|  |  |  |  |  |
| --- | --- | --- | --- | --- |
| Številka: | 43001-328/2021-01 |  | oznaka naročila: | A-164/21 G |
| Datum: | 01.09.2021 |  | MFERAC: | 2431-21-001243/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Zaščita ceste pred padajočim kamenjem na odseku G2-108/1184 Zagorje-Trbovlje od km 0,000 do km 0,740 (nivo ukrepa 2)** |

**JN005578/2021-B01 - A-164/21; datum objave: 13.08.2021**

**Datum prejema: 31.08.2021   18:17**

**Vprašanje:**

Spoštovani,  
  
kot pogoj strokovne sposobnosti vodje del in ponudnika oz. sodelujočega gospodarskega subjekta (točki 3.2.3.3 in 3.2.3.4 razpisne dokumentacije) je naveden tudi referenčni posel namestitev podajno lovilnih sistemov v skupni dolžini vsaj 400 m, ki izhaja iz enega posla in ga je izvedel ponudnik neposredno sam.  
  
V Sloveniji po naših evidencah temu razpisnemu pogoju zadoščata zgolj 2 osebi oz. gospodarska subjekta, kar onemogoča konkurenčnost.   
  
Predlagamo, da znižate skupno dolžino podajno lovilnih sistemov na 300m in omogočite prijavo na razpis več gospodarskim subjektom ter s tem sledite načelu zagotavljanja konkurence med ponudniki.  
  
Lep pozdrav

**Odgovor:**

Naročnik spreminja točki 3.2.3.3 in 3.2.3.4 Navodil za pripravo ponudbe (v nadaljevanju Navodil).

Spremeni se 2. podalineja 5. alineje točke 3.2.3.3 Navodil tako, da se zahteva »namestitev podajno lovilnih sistemov v skupni dolžini vsaj 300 m«.

Spremeni se tudi točka b) točke 3.2.3.4 Navodil tako, da se zahteva »namestitev podajno lovilnih sistemov v skupni dolžini vsaj 300 m«.